10 CONSELLS PER A REDUIR L'ANSIETAT EN APRENDRE UN IDIOMA - Hiperbòlic - Revista digital jove i universitària\nL'ansietat pot provocar un rendiment baix en l'aprenentatge d'una llengua estrangera, l'abandonament de l'estudi de l'idioma o una autoestima baixa en l'estudiant\nLa majoria d'estudiants d'una llengua estrangera pateix ansietat en algun moment. Aquesta emoció és una de les més estudiades en l'àmbit de la psicolingüística i és coneguda en anglès com a foreign language anxiety. Quan comencen els cursos intensius d'idiomes, molts estudiants es poden trobar en aquest estat i l'ansietat que poden patir pot afectar el rendiment de l'aprenentatge, provocar l'abandonament de l'estudi o fins i tot generar una autoestima baixa, tal com explica Blanca Cristòfol, experta en ensenyament de segones llengües de la UOC. Cristòfol i els experts de la UOC Joseph Hopkins, director del Centre d'Idiomes Moderns, i Adrián Montesano, professor dels Estudis de Psicologia i Ciències de l'Educació, analitzen els factors que poden provocar aquesta emoció i donen consells per a combatre-la.\nA Espanya només un 20% de les persones entre 25 i 64 anys creu que té un domini alt d'una llengua estrangera, segons les darreres dades publicades per l'Eurostat. És a dir, la majoria de la població pensa que li falten coneixements per a dominar-la de manera satisfactòria. «En aquest sentit, l'autopercepció és clau en l'aprenentatge. El que pensen les persones d'elles mateixes sobre la capacitat que tenen per a aprendre un segon idioma influeix directament sobre l'ansietat que poden patir en el moment de parlar-lo», explica Cristòfol, investigadora de la UOC. Hopkins i Montesano afegeixen que un nivell d'autoexigència excessivament elevat pot predisposar-les a assolir uns nivells negatius d'aquesta emoció.\nPer a Montesano, la finalitat de l'aprenentatge és un dels factors més importants que cal analitzar per a entendre la generació d'ansietat en aquests contextos. «Si l'estudiant ho fa per gust o curiositat, probablement aquest procés no li provocarà ansietat. Ara bé, si ho fa per algun tipus d'obligació, com ara una qüestió laboral (buscar una feina o una promoció) o relacional (aprendre l'idioma per a parlar amb la família política de la seva parella), llavors la pressió per aprendre la llengua serà més gran i, per tant, l'ansietat també augmentarà», assegura el professor.\nLa novetat també és causant del nerviosisme. «Aprendre per primera vegada una llengua estrangera pot desencadenar una sobrereacció emocional i, per tant, generar ansietat», assenyala Montesano. «Davant de qualsevol experiència desconeguda, les persones pateixen cert nivell d'activació que, en alguns casos, pot ser positiu perquè les prepara per a l'acció, però en altres, quan l'ansietat supera cert límit, s'hi pot girar en contra», assenyala l'expert en psicologia clínica.En els records del passat també es pot trobar l'explicació. Segons Hopkins, rememorar experiències negatives pot dificultar l'aprenentatge. «Tothom ha viscut moments en què no s'ha pogut entendre amb una altra persona, i recordar-ho en situacions posteriors pot fer sentir més insegures les persones i, per tant, més nervioses.» Si, a més, a un estudiant no li van bé els exàmens tradicionals de llengua, que avaluen el domini de les regles gramaticals formals, pot arribar a la conclusió que els idiomes «no són el seu fort» i, tanmateix, afegeix l'expert, pot ser un gran comunicador.«Cal no oblidar, però, que hi ha algunes persones que tenen predisposició a l'ansietat i és més probable que es posin més nervioses que altres», apunta el director del Centre d'Idiomes Moderns. «Hi ha estudiants que per naturalesa tendeixen a ser més ansiosos que altres, i molt sovint aquest nerviosisme va relacionat amb un sentit del ridícul exagerat», explica. El fet és que els experts assenyalen que qualsevol persona, independentment de l'edat, el gènere i les característiques personals, té capacitat per a aprendre un segon idioma.Per aquest motiu, els experts de la UOC recomanen tenir en compte el decàleg següent per a combatre l'ansietat:\n1. Parlar abans de pensar. No s'ha de donar temps que aparegui la por i que l'ansietat pugui immobilitzar l'estudiant a l'hora de comunicar-se oralment. Per tant, sempre que en tinguin l'oportunitat, les persones s'han de llançar a parlar.\n2. És una carrera de fons. S'ha de ser conscient que l'aprenentatge d'un idioma requereix constància i fer-ho a poc a poc. «Si l'estudiant vol aconseguir-ho en un temps rècord és molt probable que s'acabi estressant i se saturi de seguida, i aleshores abandoni el seu objectiu», apunta Montesano.\n3. No és una competició. «És un repte amb un mateix», assenyala l'expert en psicologia. Les persones tenen ritmes d'aprenentatge diferents. Per exemple, n'hi ha que necessiten més temps per a acostumar-se als sons del nou idioma i començar a parlar. «No hi ha pressa, el que importa és anar nodrint l'autoconfiança de mica en mica.»\n4. Buscar un centre acadèmic adequat. És important que la metodologia d'ensenyament aplicada s'ajusti a les necessitats i al nivell que té cada estudiant. «Un programa docent adaptat als estudiants evita frustracions i el desistiment posterior de l'estudi de l'idioma», apunta Montesano.\n5. Connectar amb els iguals. Relacionar-se amb estudiants que tenen un coneixement similar de l'idioma anima a practicar-lo més. El sentit del ridícul és més fàcil que desaparegui en les situacions en què se sap que tothom parteix de les mateixes condicions.\n6. Ludificació de l'aprenentatge. Jugar aprenent augmenta la motivació de l'estudiant. Eines com ara els videojocs o algunes aplicacions poden ajudar a endinsar-se en un idioma de manera amena i mantenir una constància. «Jugar una estona cada dia contribueix a sentir-se cada dia una mica més preparat», comenta el professor de psicologia.\n7. La pràctica és un bon antídot. «Encarar la por fa minvar l'ansietat», apunta per la seva part Cristòfol. «Com més oportunitats té l'estudiant de practicar la llengua estrangera fora o dins de l'aula, més possibilitats té de reduir l'ansietat. En les llengües estrangeres, aquesta emoció normalment va desapareixent amb el temps.»\n8. Equivocar-se és normal. «Algunes persones, sobretot les perfeccionistes, tendeixen a evitar la comunicació oral si creuen que el seu nivell no és suficient», assenyala Hopkins. «Però la veritat és que, per a parlar amb fluïdesa una nova llengua, primer cal arriscar-se i començar a cometre errors, i després corregir-los. És una part de l'aprenentatge que s'ha d'acceptar i de la qual, per tant, no cal avergonyir-se.»\n9. Convertir els pensaments negatius en positius. És clau centrar-se en el que ja se sap i no en el que no se sap. Hi ha persones que tenen tendència a focalitzar massa el que encara han d'aprendre i a no reconèixer o celebrar el coneixement que ja han adquirit. És millor centrar-se en el vocabulari i en la gramàtica que ja es tenen per a transmetre idees. El fet de dir alguna cosa, abans que quedar-se sense parlar, ajuda a superar la por.\n10. Consumir continguts audiovisuals i llegir. «Practicar la comprensió oral mirant pel·lícules o sèries i llegint llibres o diaris en l'idioma que s'està aprenent ajuda a agafar confiança. Millora les competències i, en conseqüència, fa sentir més segur l'estudiant en el moment d'expressar-se i interaccionar amb aquesta llengua», conclouen els tres experts.


L'embranzida: ERC i els Països Catalans, a la vista del 25-M\nCom ja vaticinaven algunes enquestes i es flairava en l'ambient, les eleccions europees del passat 25 de maig van certificar per primera vegada a la història el sorpasso d'ERC a CiU. Cometríem un error si extrapoléssim aquest resultat a altres convocatòries electorals, però el tremp d'ERC és incontrovertible. Al Principat, els republicans van triplicar el suport obtingut el 2009 i van obtenir el 24% dels sufragis: 594.149. A més del corrent de fons que recorre la societat catalana favorable a l'estratègia i els postulats sobiranistes, hi ha dos factors supletoris que hi han contribuït: la descomposició del PSC i l'absència de la CUP a les urnes. Això explicaria, en part, la penetració i l'homogeneïtat del vot independentista a l'àrea metropolitana de Barcelona amb percentatges de vot que van del 9% de Santa Coloma de Gramenet al 21,7 de Barcelona, passant pel 20% de Sabadell i Terrassa o el 17% de Badalona.\nMalgrat la victòria d'ERC, CiU no ha fet un mal resultat. En absolut. La federació guanya 107.000 vots nous en relació a 2009 i aconsegueix el 22% de les paperetes: 548.718. També millora ICV-EUiA, que passa de 120.000 a 258.554. En conjunt, els partidaris del referèndum del 9 de novembre acaparen el 56% de la participació. Per contra, les formacions d'obediència espanyola amb prou feines depassen el 32%. Els socialistes s'estimben -davallen del 36% al 14%- i C's i UPyD creixen a costa del PP: tots tres junts trauen el mateix percentatge que els populars el 2009, el 18%.\nTot i la distorsió que implica sempre una abstenció de més del 50%, el missatge dels catalans és inequívoc. Sens dubte, aquest nou escenari ha accelerat la substitució del cap d'Estat i l'anunci de coronació d'un nou rei amb la intenció d'avortar la secessió del Principat mitjançant l'oferiment d'un nou pacte constitucional que pugui resoldre el seu encaix territorial a Espanya. Però el 25-M ha deixat més avisos per a navegants en altres racons del país.\nLes illes, més a prop\nSi alguna virtut té el caràcter estatal de les eleccions europees és que la circumscripció única permet votar qualsevol candidatura amb independència del lloc de residència de l'elector. A les Illes Balears i Pitiüses, 19.556 persones van votar ERC. Representen el 7,3% dels sufragis. En proporció, són més vots que els obtinguts per C's a Catalunya. Però no ens enganyem: enmig dels atacs a la llengua i l'escola pública per part del govern autonòmic del PP, en aquests comicis ERC ha canalitzat part d'aquest descontentament i ha ocupat l'espai que històricament havia pertangut al PSM. Tant és així que una setmana més tard, ERC ha refermat la seva entrada a la federació PSM-Entesa i, consegüentment, la seva incorporació a la coalició electoral Més per Mallorca Tot plegat l'ha convertida en tercera força a moltes poblacions, com Artà (amb el 17,3% dels vots), Campos (10,7%), Felanitx (16,6%), Manacor (16,2%), Sa Pobla (13,3%), Pollença (16%), Sineu (22,5%) o Sóller (11,5%). No sé si és gaire o no, però una cosa és clara: representa un sector de les societats illenques que no sols no renega de la seva història, llengua i cultura -com també hi ha gent a EU-IB o al PSIB-, sinó que va més enllà i reclama algun tipus d'articulació política de tipus confederal amb el Principat, tal com havia estat fins a 1715.\nEn la seva anàlisi post-electoral, Vicent Partal en fa una segona lectura. A les Illes, les esquerres han superat amb escreix les dretes: 137.000 vots enfront de 98.000. Com a tot arreu, populars i socialistes reculen: el suport al PP decau al 27% i el del PSIB al 22%. De fet, en aquest escenari les forces d'esquerra no oficialistes (Podemos, EU-IB i ERC) han obtingut més suports (76.000 vots) que el PSIB (59.000). Matemàticament, l'alternança al govern és possible; sempre i quan la mobilització de l'electorat no perjudiqui aquestes expectatives. El 25-M, l'abstenció a les Illes va ser del 63,5%.\nEl Sud fa la seva via\nLes eleccions europees també anticipen un canvi de majories al País Valencià. El PP, abans totpoderós, perd bou i esquelles: dels 984.000 vots de 2009 només en reté 507.000 (el 29%); un retrocés similar al del PSPV, que passa 700.000 a 376.000 (el 21%). En contrapartida, emergeixen quatre partits molt igualats; tres a l'esquerra dels socialistes i un a la seva dreta. Sumats, EUPV, Podemos i Compromís (rere la marca electoral de Primavera Europea) tenen més pes que el PSPV, però seria UPyD qui tindria la paella pel mànec si aquests resultats es traslladessin a unes eleccions autonòmiques. Malgrat totes les incerteses, al País Valencià la via política de la recuperació de la dignitat cultural i lingüística passa per l'enfortiment d'EUPV i de la coalició Compromís. Totes dues opcions han aconseguit enviar els seus caps de llista a Brussel·les. Davant d'aquesta evidència, Esquerra Republicana -que des de l'any 2000 es presenta al País Valencià sota les sigles d'ERPV- faria bé de reconsiderar el seu paper. El partit ha obtingut tan sols 8.000 vots, el 0,5% del total, amb registres significatius únicament en les poquíssimes poblacions on té regidors: Benifairó de les Valls (5%), Crevillent (2%) Faura (4%), Simat de la Valldigna (4%), Sueca (2%), Vinaròs (4,8%) i Xixona (5,3%).\nInsignificants també han estat els resultats d'Esquerra a les comarques aragoneses de la Franja. A localitats com Maella, Nonasp o Mequinensa no ha recollit ni un sol vot. Poc poblades, ens fixarem més en els percentatges que en el nombre absolut de vots: Fraga (0,6%), Benabarri (0,9%), Benasc (0,8%), Saidí (1%), El Torricó (1,1%), Tamarit de Llitera (1,2%), Calaceit (1,5%), El Campell (1,8%), Valldellou (1,9%), Beraniu (2,1%), Beseit (2,6%), Sopeira (3,7%), Baells (4%), Bonansa (6,4%), Montanui (7%) i Pont de Montanyana (9%).\nEl Nord s'allunya\nDes del passat mes de març, ERC té dues conselleres municipals a Banyuls dels Aspres, al Rosselló, i Vallestàvia, al Conflent. A Catalunya Nord, doncs, les eleccions europees venien precedides d'unes municipals en què el Front Nacional (FN) de Marine Le Pen ja havia exhibit el seu ímpetu: el seu candidat a l'alcaldia de Perpinyà, Louis Aliot, es va imposar en la primera volta amb el 34% dels vots i es va enfilar fins al 45% en la segona. Era, doncs, la crònica d'una mort anunciada: de bell nou amb el 35% dels vots, el triomf de la ultradreta el 25-M exemplifica el càstig al clientelisme i la corrupció dels conservadors (18%) i els socialistes (12%). Ho explica magníficament bé Joan-Lluís Lluis en aquest article. Si a França l'auge de l'extrema dreta ha estat generalitzat, Catalunya Nord és terra adobada per a les seves prèdiques: Perpinyà és la setena capital més pobra de l'hexàgon i el del Rosselló, un dels departaments amb una taxa d'atur més elevada.\nDurant la campanya europea, la reivindicació catalana no s'ha vist per enlloc i el que encara és més greu: dies després dels comicis, els Verds -quarta força política a la regió amb el 10%- han fet públic un comunicat de suport a la recentralització territorial impulsada des de l'Elisi; una reforma que planteja, entre d'altres, la fusió de les regions del Llenguadoc-Rosselló i Migdia-Pirineus en un nou ens més gran amb centre a Tolosa de Llenguadoc.\nPublicat per Àlex Asensio Ferrer a 17:11


La prima de risc borsària implícita: un indicador clarament imperfecte que cal tenir en compte | CaixaBank Research\nLa prima de risc borsària implícita: un indicador clarament imperfecte que cal tenir en compte\nIntentar estimar el possible grau de sobrevaloració o d'infravaloració de la borsa no és una tasca senzilla. Qualsevol indicador té avantatges i inconvenients, i, per aquest motiu, el més raonable és tenir en compte un ampli ventall de mesures. Una avaluació global d'un conjunt d'indicadors pot proporcionar un major grau de confiança sobre la valoració que es faci del mercat que s'analitza. Entre les múltiples mesures utilitzades, es troba la prima de risc borsària implícita (PRBI).\nAbans d'abordar la PRBI, convé explicar què s'entén per prima de risc borsària. Aquesta mesura no és més que la compensació que exigeixen els inversors en termes de rendibilitat per invertir en actius amb més risc (accions) en lloc de fer-ho en títols amb nivells de risc més baixos (deute públic). El nivell de risc de les diferents classes d'actius fa referència a la dispersió o a la volatilitat de les seves rendibilitats històriques. A tall d'exemple, la desviació estàndard dels retorns anuals històrics (des de les acaballes del segle XIX fins al començament de la segona dècada del segle actual) del mercat d'accions cotitzades dels EUA assoleix el 20%. En el cas de les lletres del Tresor nord-americà a tres mesos, la desviació estàndard és del 4%. Naturalment, la contrapartida al major risc que presenta el mercat borsari és que comporta un retorn molt superior al dels títols de renda fixa. Així, la rendibilitat mitjana anual real (ajustada per la inflació) històrica de la borsa nord-americana és del 6,5%. Per la seva banda, la rendibilitat mitjana històrica del bo nord-americà a 10 anys s'ha situat al voltant del 3% en termes reals. La diferència entre les dues magnituds comporta una prima borsària històrica del 3,5%. Si es té en compte la rendibilitat històrica de les lletres del Tresor nord-americà (1,6%), la prima borsària puja fins al 4,9%, la qual cosa representa un diferencial de rendibilitat considerable, exigit pels inversors per invertir en accions en lloc de fer-ho en deute públic. De fet, la dificultat de la teoria econòmica per justificar una prima de risc borsària tan important com l'observada en les dades continua sent, ara com ara, un trencaclosques (conegut com equity premium puzzle).\nLa PRBI no és més que la versió prospectiva d'aquest indicador, i la comparació del seu valor amb el de la prima de risc borsària històrica ens pot oferir pistes sobre una potencial sobrevaloració del mercat. Aquesta mesura parteix de les estimacions dels cash-flows, fonamentalment dividends, que generarà la cartera d'accions analitzada (per exemple, els components de l'S&P 500). En un primer pas, cal calcular la taxa interna de retorn (TIR) implícita en aquesta evolució dels dividends tenint en compte el preu al qual cotitzen les accions i, en un segon pas, cal restar-li un tipus d'interès lliure de risc (generalment, la yield del bo nord-americà a 10 anys). Una PRBI baixa apuntarà en la direcció d'una possible sobrevaloració.\nQuè podem dir sobre la PRBI actual de la borsa nord-americana? Primer, que s'apropa al 7%, per damunt de la prima de risc històrica observada. Així, doncs, en principi, no sembla que aquesta mètrica es trobi en cotes que suggereixin una situació intensa de sobrevaloració, en clar contrast amb el que reflecteixen altres indicadors com el CAPE (una ràtio del preu actual sobre els beneficis mitjana dels 10 últims anys).\nDe tota manera, cal tenir en compte que els baixos nivells dels tipus d'interès lliures de risc justifiquen una PRBI elevada, ja que és lògic que un inversor anticipi l'eventual normalització d'aquests tipus d'interès. De fet, en els últims anys, el descens dels tipus d'interès ha estat gairebé compensat per un augment de la PRBI. D'altra banda, i això és un problema fonamental de l'indicador, una PRBI relativament alta no és necessàriament incompatible amb una borsa sobrevalorada, ja que els dividends utilitzats per a la seva estimació poden pecar d'un optimisme desmesurat, situació que succeeix amb força freqüència.\nEn definitiva, encara que la PRBI no faci pensar, en aquests moments, en una situació de sobrevaloració a la borsa nord-americana, és important tenir presents els seus punts febles com a indicador. En qualsevol cas, es tracta d'una mesura que hem de continuar tenint en el radar, juntament amb moltes d'altres.


Xifres, estadístiques, persones - Noticias Opinión - El Periódico Mediterráneo\nDiuen que les xifres i els números deshumanitzen, i la veritat és que tenen raó. L’altre dia, ma mare m’explicava que havia arribat la veïna del bungalou que ve de Madrid. Les històries que li contava eren difícils de quantificar. Al març els hospitals madrilenys tenien als pacients als passadissos, es van quedar sense mantes i alguns d’ells s’havien de tapar per dormir amb les seues pròpies jaquetes.\nLa història més impactant era la de l’amic que no trobava les restes de la seua dona. Així de cru. Algunes víctimes de la covid-19 les van portar a incinerar a altres províncies i, en aquells moments de caos, es van perdre les restes. Ara hi ha persones que busquen desesperadament poder soterrar els seus familiars i no sap on són. Terrible.\nAquestes històries no es poden comptar amb números. Cal entendre’n la dimensió humana. Però les xifres sí que ajuden a entendre la magnitud dels problemes i a visualitzar possibles solucions. No és casualitat que un bon polític siga comparat amb un bon estadista.\nJO SÓC dels que pense que la nostra feina -no només la dels polítics, la de tota la societat- és justament la capacitat de combinar la sensibilitat personal amb les xifres i l’anàlisi de la situació. I dic això, perquè si hi ha una història i unes xifres que ens han fet esgarrifar durant aquesta crisi han sigut les de les residències de persones majors.\nCom tractem als nostres majors, als nostres pares i mares, avis i àvies ens defineix, i molt, com a societat. Sovint, es fa necessari un suport professional per a tenir cura dels nostres majors. CCOO quantificava en 2.400 les places en residències de gent gran que calen a les nostres comarques per a poder donar una atenció optima a la població d’edat avançada que tenim.\nAquesta setmana també es feia públic que el País Valencià i Galícia eren els territoris que menys impacte de coronavirus havien registrat en les residències de gent gran, amb un 4% d’afectats, lluny del 17% de la comunitat autònoma de Madrid. El fet que perdem només una vida humana ja és terrible però també és cert que aquestes xifres ajuden a analitzar la realitat i a determinar que hem fet bé i que podem millorar.\nMés xifres. A Castelló ciutat tenim tres residències privades en procés de construcció. Quan, enmig de la pandèmia, estava en qüestió la relació entre residències i sanitat, el jutge Joaquim Bosch aportava una dada: tres quartes parts de les residències de gent gran d’Espanya són privades.\nAquestes xifres, analitzades i reflexionades i amb plena consciència que volem el millor per a les persones majors encara que no puguem tindre’n cura en primera persona, ens porten a una conclusió: necessitem més residències. Des de Compromís ho tenim clar des de fa anys i per això demanem més places públiques, en un model descentralitzat, que incremente les relacions humanes i l’atenció personalitzada que requereixen els nostres majors. Elles i ells, pilar fonamental del creixement social i econòmic, es mereixen les millors cures i la resta, la tranquil·litat de saber que les estan rebent.


El Torun no coneix la derrota a la lliga i va entrar a la fase de grups amb un triple a l'últim segon - Regió7 :: El Diari de la Catalunya Central\nEl Torun no coneix la derrota a la lliga i va entrar a la fase de grups amb un triple a l'últim segon\nj. a. 15.10.2019 | 23:33\nKeith Hornsby, abraçat pels seus companys després del triple decisiu fiba champions league\nKeith Hornsby, abraçat pels seus companys després del triple decisiu\nEl rival d'avui del Baxi Manresa a Europa té una trajectòria molt curta en la competició europea, però ho supleix amb un gran moment actual. El Torun és colíder de la lliga polonesa, empatat amb l'actual campió, l'Amwil Wloclawlek, i amb l'Start Lublin, amb tres victòries i cap desfeta. El conjunt el dirigeix un autèntic rodamon, el tècnic berlinès de 47 anys Sebastian Machowski, que hi ha arribat aquest estiu. Com a jugador, havia actuat al Taugrés Baskonia la temporada 1998-99. De fet, va ser el primer alemany de jugar a l'ACB, tot i que només ho va fer en vuit partits. Un d'ells va ser al Congost, amb triomf del TDK per 83-74. Ell només va jugar quatre minuts i no va anotar.\nEl Torun té un joc alegre. Ha passat dels noranta punts en dos dels tres partits de lliga disputats, tot i que va haver de patir de valent per entrar a la fase de grups de la Champions. Havia perdut per 93-82 a la pista del Karhu finlandès i va remuntar a casa, en vèncer per 70-58 amb un triple a l'últim segon de la seva estrella, el nord-americà Keith Hornsby, que viu la primera aventura europea després de jugar al vinculat dels Dallas Mavericks a la G-League. La temporada passada, el Torun va eliminar l'Estudiantes en una de les prèvies de la Champions.\nEl Baxi busca un dolç retorn a Europa. Bàsquet Manresa


Naix un nou espai creatiu i coworking a València - EL MOLI LAB\nNaix un nou espai creatiu i coworking a València\nPublicat a 28 abril, 2017 4 gener, 2018 per EL MOLI LAB\nNaix un nou coworking a València per a fomentar la creativitat, la innovació i el treball col·laboratiu\nEL MOLI LAB, situat en ple cor de l’Horta Nord, és un nou espai creatiu i coworking a València dissenyat per a fomentar la creativitat, la innovació i el treball col·laboratiu, des d’on potenciar qualsevol tipus de projecte professional, personal o d’equip.\nAquest espai, polivalent i singular, es troba situat en l’antiga alquería del Molí dels Canyars de Carpesa. Un lloc ple d’història que ha sigut rehabilitat respectant al màxim l’estructura exterior i interior de l’edifici. No obstant, açò no ha impedit que s’hagen generat nous espais equipats amb mobiliari contemporani versàtil que promouen l’intercanvi professional, el dinamisme i el emprendedurisme.\nEl nostre objectiu és convertir a EL MOLI LAB en el hub creatiu i espai de referència a l’Horta Nord per a autònoms, freelances, emprenedors i startups que cerquen un entorn de treball diferent, lluny de la bullícia de la ciutat, encara que al mateix temps a prop i en contacte amb el costat més agrícola de València.\nVolem atraure talent local i, per què no, també l’internacional, prestant especial atenció a projectes del sector agrotech, de l’agricultura, la cultura i l’oci sostenible. A més, entre les nostres missions es troba el generar una agenda d’esdeveniments atractiva per a crear una comunitat de professionals que compartisquen aquests principis.\nDe fet, EL MOLI LAB arreplega el testimoni d’una part important de la història local, ja que part de l’alquería va ser durant més de 25 anys la base i local d’assaig del grup ‘Amores’, pioner de la percussió contemporània a Espanya. Ens encanta arreplegar aqueix esperit emprenedor per a seguir creant i innovant des d’aquest entorn tan especial i singular.\nDescobrix com formar part de la comunitat de EL MOLI LAB


Fashion School: casal infantil en línia. Moda “Kawaii”, Tokyo Fashion – CDMT\nFashion School: casal infantil en línia. Moda “Kawaii”, Tokyo Fashion\nHome/Infantils/Fashion School: casal infantil en línia. Moda “Kawaii”, Tokyo Fashion\n8 Juny / 01:00 - 31 Juliol / 00:00\nActivitat en línia de pagament per a nens i nenes. Amb inscripció prèvia a: auladidactica@cdmt.cat (fins a l’1 de juliol). Del 6 al 10 de juliol. Places limitades!\nAquest estiu llancem una idea novedosa des del Museu Tèxtil i amb la col·laboració de Lucy Victoria Davis d’ARTiMODA. Es tracta d’un casal d’estiu virtual en el qual nens i nenes interessats pel món de la moda i la il·lustració gaudiran des de casa. La proposta s’estructura en dues setmanes temàtiques (independents) i contempla:\n15 hores de classe i tallers. Professora connectada durant tot el matí. Idioma: anglès (nadiu) i castellà/català.\nMax screen time 1,5 hores: combinació Zoom i vídeos YouTube.\nMaterials descarregables: PDFs, plantilles, imatges, vocabularis.\nConsells i recomanacions sobre materials, com muntar el teu fashion studio/space, tria de música per a una spotify playlist, looks propis per aparèixer davant la càmera, etc.\nDurant aquesta primera setmana, els infants jugaran i treballaran a l’entorn de la moda japonesa “Kawaii”. L’horari del casal és de 10.00 a 13.00 hores i l’edat recomanada de 8 a 14 anys (l’activitat no es realitzarà si no s’arriba a un mínim d’inscrits). El preu és de 100 euros per participant i setmana.\nConsulteu el planning diari d’activitats i els materials necessaris així com el procediment d’inscripció. Més informació a: auladidactica@cdmt.cat.\nMostra virtual a xarxes socials. Dia Mundial de Teixir en Públic\nFashion School: casal infantil en línia. Moda “Cool”, Sixties Fashion\n8 Juny / 01:00\n31 Juliol / 00:00\nActivitats, Casal d'estiu en línia, Taller infantil\nCarrer Salmerón, 25\nTerrassa, Barcelona 08222 Espanya + Mapa de Google\nEl Museu Tèxtil vetlla per la preservació del patrimoni tèxtil i treballa amb la voluntat d’oferir coneixement especialitzat i divulgatiu al major nombre de públic possible a partir dels productes tèxtils històrics i contemporanis.\nNotificació electrònica e-NOTUM


El Ple aprova el Pla de Convivència Municipal contra la Discriminació i l’Odi per als pròxims 4 anys – RiberaTV\nEl Ple aprova el Pla de Convivència Municipal contra la Discriminació i l’Odi per als pròxims 4 anys\nPer Ribera Televisió el 28 octubre, 2021 No Comment\nTambé s’ha compromés a que València s’ha una ciutat descarbonitzada abans del 2050\nEl Ple ha aprovat hui el Pla de Convivència Municipal contra la Discriminació i l’Odi per als anys 2021-2024. Este acord, adoptat amb l’abstenció del Grup Popular i de Ciutadans, i sense el suport de Vox, “s’emmarca en les polítiques impulsades per l’equip de govern amb la participació de la societat civil perquè València siga la ciutat dels drets”. Així ho ha defensat la regidora d’Igualtat, Polítiques de Gènere i LGTBI, Lucia Beamud durant la sessió plenària en la qual també s’ha decidit instar la ciutadania, les empreses i tots els nivells de govern per accelerar la transició energètica amb un pla d’acció que permeta avançar perquè València siga una ciutat climàticament neutra abans de 2050.\nPel que fa al Pla de Convivència Municipal contra la Discriminació i l’Odi (COMVA) per als pròxims quatre anys, este es concretarà en diferents accions estructurades al voltant de la sensibilització, la prevenció, la detecció i denúncia, l’atenció a les víctimes, la recollida de dades i memòria de les víctimes, i la coordinació.\nLa regidoria d’Igualtat, Polítiques de Gènere i LGTBI, Lucia Beamud, ha explicat que es tracta “d’un pla dinàmic, d’una eina per garantir els drets de la ciutadania, i que en la seua elaboració l’equip de govern ha involucrat membres del tercer sector, que durant molts anys has sigut els defensors dels drets humans a la ciutat”.\n“El Pla COMVA és l’instrument fonamental per estructurar i desenvolupar la política local de drets humans i de lluita contra la discriminació, garantir i protegir el dret a la dignitat de totes i tots els seus habitants. En este document es recullen els objectius i accions com el disseny organitzatiu de l’ONDIS (Oficina de no Discriminació i Delictes d’Odi) i de l’Observatori Municipal Contra la Discriminació i l’Odi”, ha conclòs l’edil.\nEn el debat generat abans de la seua aprovació, el portaveu de Vox, José Gosálbez, ha qualificat la proposta “d’ideològica”; la regidora de Ciutadans Rocío Gil s’ha queixat “perquè no s’ha comptat amb l’opinió dels grups de l’oposició”; i la regidora del Partit Popular Marta Torrado, ha trobat a faltar “la presència d’algunes associacions i entitats socials”.\nReducció d’un 30,9 % de les emissions de gasos d’efecte hivernacle\nEn matèria d’Ecologia Urbana i Emergència Climàtica, el Ple ha aprovat la formalització de nous compromisos del Pacte d’Alcaldes. Concretament, l’Ajuntament s’ha compromés a treballar perquè la ciutat siga climàticament neutra abans de 2050. “És a dir, que la ciutat estiga totalment descarbonitzada i lliure de gasos d’efecte hivernacle”, tal com ha aclarit el regidor d’Emergència Climàtica i Transició Energètica, Alejandro Ramon, en recordar que la ciutat ha reduït en 12 anys un 17,9 % el consum energètic i un 30,9 % les emissions de gasos d’efecte hivernacle.\nAlejandro Ramon ha subratllat que “les accions per lluitar contra el canvi climàtic haurien de ser impulsats amb el consens de tota la corporació”, i ha recordat algunes de les iniciatives desenvolupades al respecte com ara l’Ordenança solar o la renaturalització d’espais públics.\nFinalment, este acord ha vist la llum verda amb els vots del govern municipal i de Ciutadans i l’abstenció del PP. Vox ha votat en contra “perquè –segons ha indicat el regidor Vicente Montáñez- la lluita contra el canvi climàtic és una imposició de l’agenda d’Europa”. Per la seua banda, la popular Paula Llobet ha indicat que el seu grup s’hi ha abstingut “perquè no hi ha pressupost específic ni personal per a abordar els compromisos”.\nA banda d’estos acords, a la sessió ordinària del Ple, que han seguit per videoconferència el vicealcalde Sergi Campillo i els regidors Carlos Galiana i Emiliano García, s’han debatut de forma conjunta els punts de l’ordre del dia relacionats amb la hisenda, la coordinació jurídica i desenvolupament econòmic, segons l’acord de la Junta de Portaveus Municipals.\nEn este debat, el portaveu de Ciutadans, Fernando Giner, s’ha manifestat “preocupat pel baix nivell d’execució d’inversions”, així com “per les possibles afeccions de la sentència del Tribunal Constitucional que anul·la l’impost municipal de les plusvàlues, que suposen un 10% dels ingressos que l’Ajuntament incorpora al Pressupost via impostos”. En la mateixa línia s’ha manifestat, la regidora popular Paula Llobet qui ha demanat que “el pròxim Pressupost Municipal incloga només les inversions que l’Ajuntament siga capaç d’executar, perquè el mèrit no és mostrar unes comptes grandioses sinó poder executar-les”.\nEl regidor d’Hisenda, Borja Sanjuán, que ha recordat que en 2022 l’Ajuntament comptarà amb el Pressupost més alt de la seua història, ha assegurat que “esta administració enguany ha autoritzat més del doble de les inversions que invertia en el seu moment el govern popular”. Respecte a la sentència del TC ha manifestat que “és previsible que la recaptació municipal no es veja afectada, ja que s’habilitarà un fons de compensació per als ajuntaments”.\nD’altra banda, el Ple ha acordat hui, amb l’abstenció de PP i Ciutadans, i el vot en contra de Vox, que Ajuntament aplicarà aplicarà, a partir la renovació de la corporació amb motiu de les pròximes eleccions municipals, la recomanació de l’Agència Valenciana Antifrau sobre les retribucions dels i les edils del consistori amb dedicació parcial. Així mateix, per recomanació d’esta entitat, el consistori recaptarà l’informe jurídic del secretari quan es fixen els sous i establirà clarament les responsabilitats de cada càrrec.\nEn el debat sobre este punt el portaveu de Vox José Gosálbez, ha explicat el vot en contra del seu grup “perquè tot i que les retribucions són legals, existeixen altres fórmules i, a més, cal donar exemple”; mentre que el regidor Rafael Pardo, ha justificat l’abstenció de Ciutadans “perquè aplica parcialment les recomanacions de l’Agència Valenciana Antifrau i ells defensen que s’apliquen totalment”; i la popular María José Sansegundo, qui ha defensat “la legalitat de l’actuació municipal que compta amb el suport dels servicis jurídics i tècnics”, ha aclarit “l’abstenció del seu grup perquè no compartix que es porte este assumpte Ple”.\nPer la seua banda, l’alcalde de València, Joan Ribó, ha aclarit que “l’acord defensa la legalitat de l’actuació municipal, perquè totes les persones escollides per la ciutadania de València han de tindre condicions salarials dignes i comparables”.\nPer últim, entre altres acords, el Ple també ha decidit els dos dies festius de caràcter local que s’inclouran al calendari laboral de l’any 2022: el 12 d’abril i el 22 de gener, festivitat de Sant Vicent Ferrer i Sant Vicent Màrtir, respectivament.\nEl Ple aprova el Pla de Convivència Municipal contra la Discriminació i l’Odi per als pròxims 4 anys added by Ribera Televisió on 28 octubre, 2021


Els assajos clínics faciliten al pacient l'accés a nous fàrmacs i tractaments que no podria obtenir d'una altra manera, garantint sempre la seguretat del pacient i el més rigorós control ètic.\nL'objectiu és integrar la recerca clínica en l'activitat assistencial habitual de la clínica i accelerar l'accés dels pacients a fàrmacs nous.\nHem participat activament en nombrosos assajos clínics, molts dels quals han derivat en l'aprovació de nous medicaments més eficaços contra el càncer.\nCONSULTA ELS NOSTRES ASSAJOS CLÍNICS\nLa nostra Unitat d'Assajos Clínics compta amb Coordinadors dedicats, unes instal·lacions punteres, i un equip de professionals altament qualificats per oferir als nostres pacients la possibilitat d'accedir als més nous tractaments a través d'un assaig clínic. La Unitat col·labora estretament amb tots els serveis de l'Hospital necessaris per assegurar el millor tractament per al pacient.\nEl Comitè Ètic d’investigació Clínica (CEIC) de l'Hospital Universitari Quirón Dexeus està acreditat pel Ministeri de Sanitat i es reuneix amb una periodicitat mensual. La seva tasca és analitzar i valorar totes les propostes dels diferents Serveis Mèdics en relació a programes d’investigació, desenvolupament i estudi de nous fàrmacs en pacients, de tal manera que es garanteixi el marc ètic de protecció de drets del pacient.\nCada any el Comitè avalúa un nombre important d'assajos clínics i projectes d’investigació de diferents especialitats mèdiques. Tots i cadascun dels nostres programes de desenvolupament clínic han estat avaluats i aprovats per aquest comitè.\nDirector Médic, Assajos Clínics\nLlicenciat en Medicina i Cirurgia per la Universitat de Cantàbria l’any 1997, és especialista en oncologia mèdica per l'Hospital Donostia (Guipúscoa) el 2002. El Dr Martínez ha col-laborat en múltiples treballs d'investigació presentats en congressos internacionals. També ha participat activament en publicacions en reconegudes revistes biomèdiques i ha realitzat ponències en congressos nacionals i internacionals.\nCoordinador, Assajos Clínics\nElena Ovalle es estudiant del Grau de Medicina impartit conjuntament per les Universitats Pompeu Fabra i Autonoma de Barcelona. Té extensa experiència en processament de mostres, experiència de laboratori i en ensenyament a l’Hospital de Bellvitge, l’Hospital de la Vall d'Hebron i l’Hospital Universitari Sagrat Cor, Barcelona. Ha estat co autora de publicaciones a revistes científicas d’alt impacte.\nCarlos Esparre és llicenciat en Bioquímica i Biotecnologia de la Universitat de Barcelona i té un Màster en Monitorització d'Assajos Clínics del Col·legi de Metges de Barcelona. Experiència prèvia com Assistent d'Assajos Clínics a l'Hospital de Mataró, així com Investigador en el Consell Espanyol d'Investigacions Científiques (CSIC), en el Grup de Recerca d'Enginyeria Genètica de la Universitat de Barcelona, i al Centre d'Investigació Agro-Genòmica de la Universitat Autònoma de Barcelona.


eleccions, urnes, política, 10-N, govern, sobre\nPla detall d'una papereta pel Congrés entrant a l'urna, el 10 de novembre de 2019.\nL'àrbitre electoral rebutja «acotar el tipus concret de prova sanitària» per fonamentar la negativa a incorporar-s'hi\nActualitzada 22/01/2021 a les 19:21\nLa Junta Electoral Central (JEC) deixa en mans de les juntes de zona decidir si les excuses que s'al·leguin per no estar a una mesa el 14-F estan «suficientment justificades». En un acord d'aquest divendres, l'àrbitre electoral diu que la llei electoral assigna a les juntes de zona «la competència de valorar, ateses les circumstàncies de cada supòsit concret, la suficiència de les excuses que presentin els electors». La JEC admet que la pandèmia afectarà la constitució de meses però diu que no és procedent «acotar el tipus concret de prova sanitària en la qual s'ha de fonamentar el certificat mèdic que ha d'acompanyar-se en aquells casos en els quals s'al·legui una malaltia com a causa impeditiva de la incorporació a la mesa electoral».\nL'àrbitre electoral ho argumenta «donada la varietat de situacions que podran presentar-se en les diferents demarcacions electorals». La JEC respon així una consulta de la Junta Electoral Provincial de Barcelona que va preguntar pels «criteris a aplicar per a l'acreditació d'excuses per ser membre de mesa electoral relacionades amb la covid-19».\nSi s'escau ho podrà segur «algun dels electors que es trobi present en el local». La Junta informarà la fiscalia de les absències. Si així i tot no es pot constituir la mesa una hora més tard de l'inici de la votació, es convocarà una nova votació per a aquella mesa en els dos dies següents.\nComenta el contingut : La JEC deixa en mans de les juntes de zona decidir si les excuses per no estar a una mesa el 14-F són suficients


Fragments d'un discurs amoros - Librerías Calamo\nFragments d'un discurs amoros.\nA la primavera del 1977, Roland Barthes tot just ha estat acceptat com a professor al Collège de France, una distinció vitalícia de les més prestigioses dÆaquesta institució educativa francesa, que ara Barthes comparteix amb noms essencials de la cultura com Jules Michelet, Paul Valéry o Michel Foucault. I per celebrar el seu estatus acadèmic, Barthes sÆestrena amb un llibre que sembla capaç de prescindir absolutament de la pompa de lÆAcadèmia: Fragments d'un discurs amorós.\nDesprés d'un històric programa a tres bandes amb lÆescriptora Françoise Sagan, on Barthes és entrevistat per Bernard Pivot a lÆApostrophes, el text Fragments dÆun discurs amorós coneix un èxit instantani de vendes, arribant a esgotar 15.000 exemplars en dues setmanes. Barthes encisa els espectadors, que descobreixen un acadèmic intel·ligent, seductor, irònic, vibrant. Al marge de lÆèxit comercial, aquest títol es converteix ràpidament en una referència inexcusable per parlar de lÆamor. Seguint el fil argumental marcat pel Werther de Goethe, i en un recorregut de lectures que va des de Proust fins a Nietzsche, passant per Stendhal, però també per Freud o pel Tao, Barthes construeix una de les disseccions més metòdiques i, potser per això, més apassionades, del segle XX.


La Policia de Parets intervé en un cas de violència de gènere i troba al pis 400 plantes de marihuana | Setdies.cat\nLa Policia de Parets intervé en un cas de violència de gènere i troba al pis 400 plantes de marihuana\nAdded by Redacció on 10/12/2015.\nTags: Parets del Vallès, Policia Local, Serveis Socials\nA les 8 d’aquest matí, i arran de la denúncia d’uns veïns que han trucat a les dependències de la comissaria per avisar d’un suposat cas de violència de gènere, agents de la Policia Local de Parets del Vallès s’han personat a un pis situat a l’Eixample del municipi.\nDos agents de servei s’han desplaçat immediatament al domicili, i després de comprovar l’agressió i d’atendre la víctima i els cinc fills de la parella, han procedit a la detenció de l’individu. Els policies han activat el Protocol municipal per violència de gènere i fins a l’habitatge s’ha traslladat una nova patrulla, acompanyada pels tècnics de Serveis Socials de l’Ajuntament, que s’han fet càrrec dels menors mentre la mare era trasllada per ser atesa a l’hospital.\nLa Policia va trobar prop de 400 plantes.


Julio Somoano serà el nou cap d'informatius de TVE\nL'actual presentador del telenotícies de Telemadrid rellevarà Fran Llorente. El canvi s'ha conegut hores després de la presa de possessió dels nous consellers i abans que es faci públic qui serà el nou director de la televisió pública\nARA Barcelona Actualitzada el 29/06/2012 12:13\n260x366 Julio Somoano Julio Somoano\nTot just dues hores després de prendre possessió com a nou president de RTVE, Leopoldo González-Echenique ja comença a fer canvis a l'estructura directiva dels mitjans estatals. Julio Somoano, actualment director i presentador de l'informatiu matinal de Telemadrid, serà el nou cap d'informatius de TVE, en substitució de Fran Llorente. Fonts del consell d'administració de la corporació citades per Efe indiquen que el nou cap d'informatius, que ha estat proposat per Echenique, ha rebut set vots a favor –els dels sis consellers del PP i el de CiU– i dues abstencions –del PSOE i IU.\nSomoano va néixer el 1976 a Oviedo, i anteriorment havia treballat als informatius de RNE. Malgrat aquest relleu als informatius de TVE, no hi ha encara cap informació sobre qui podria ser el nou director de la cadena.\nEn canvi, a RNE sí que hi hauria ja un nou director. Es tractaria de Manuel Ventero, que substituiria Benigno Moreno. Ventero, actual presentador del programa 'Siluetas' de la mateixa emissora, havia estat cap d'informatius de RNE durant els governs de José María Aznar.\nD'altra banda, Teófilo García serà el nou director general corporatiu de RTVE, un càrrec que fins ara ocupava Jaime Gaitero.


41º 34,004'N ; 1º 09,430'E\nEls orígens monestir els trobem en el segle XII, quan es va fundar un cenobi, en aquesta mateixa vall del riu Corb, sota la influència del monestir de Vallbona de les Monges. En 1190, Pere de Tàrrega va fundar el monestir de Santa Maria de Bovera, regit per la regla del Císter, en el que anteriorment havia estat un santuari eremític on es venerava la imatge trobada de la Verge. La seva filla Elisenda va ser la primera abadessa.\nEn 1235 es va començar a construir el monestir de Vallsanta en una millor ubicació: amb més aigua i millor comunicada. De fet el 7 de març de 1237, el papa Gregori IX va demanar a l'abat de Citeaux que enviés algunes religioses de Bovera cap a Vallsanta. De mica en mica les religioses van anar abandonant Bovera per establir-se en el nou cenobi, fins que en 1246 deixava d'existir la comunitat de Bovera.\nA partir d'aquell moment el monestir comença una petita etapa d'esplendor, que permetrà la construcció d'un nou temple gòtic entre els anys 1345 i 1350. Aquest va ser patrocinat per famílies nobles de la zona com els Guimerà, els Alemany, els Boixadors, els Llorac i els Josa.\nAls pocs anys d'haver-se construït l'església, es va produir una esllavissada, que obligà a reparar la nau del temple.\nTambé en el segle XIV es fan reformes en el monestir, tot i que algunes d'aquestes no està clar que s'acabessin realitzant. De fet en un inventari del segle XV es fa referència a l'església, la cuina, un porxo, una sala, el rebost, el forn, el pastador, el celler i el galliner. No s'esmenta cap dormitori comú, ni cap claustre, dependències per a les quals es creu que el monestir va rebre unes rendes, però que no s'haurien arribat a construir.\nA partir del segle XV, el monestir comença a decaure. Hi va tenir un paper important una epidèmia que patí el cenobi en 1403. Algunes monges fugiren cap a l'abandonat recinte de la Bovera, però això no evità una gran mortaldat entre els membres de la comunitat. La decadència s'agreujà durant el segle XVI, moment en que es comencen a enrunar algunes dependències. En 1589 ja només vivien a Vallsanta tres religioses. Per aquelles dates, l'abat de Poblet, Francesc Oliver, va visitar el monestir com a visitador general de l'ordre del Císter i després de comprovar l'estat de decadència i d'acord amb les disposicions del concili de Trento, que no permetien l'existència de comunitats femenines aïllades de nuclis urbans, va ordenar l'abandonament de Vallsanta i el trasllat de les religioses al monestir del Pedregal prop de Tàrrega.\nDel conjunt monàstic només s'ha conservat una part del temple. Caldria netejar el terreny i fer les pertinents excavacions arqueològiques per tal de poder descobrir restes de les altres estances. Un conveni signat recentment entre la Diputació de Lleida i l'ajuntament de Guimerà permetrà l'adquisició dels terrenys adjacents a l'església per part del consistori i l'inici de les obres de consolidació de les runes.\nDel primer temple romànic del segle XIII, només s'han conservat el fonaments dels seus murs, una petita porta de mig punt adovellada, situada en el mur nord i diversos fragments escultòrics, avui conservats en el Museu de Guimerà.\nEn el segle XIV es construeix la nova església gòtica. Estava formada per una sola nau, capçada a l'est amb un absis poligonal.\nEn el pis superior destaquen les grans finestres gòtiques, en les que encara es poden observar les traceríes amb les que estaven decorades.\nLes parets de l'absis van ser buidades, per encabir-hi capelles radials.\nEn els espais que hi ha entre les capelles trobem els escuts dels nobles que van col·laborar en la construcció del temple. L'escut més repetit és el que conté la imatge d'un cérvol, associat a la família Cervelló. Algunes fonts afirmen que podria tractar-se d'una sírvia amb banyes i no d'un cérvol i per tant pertànyer a la família dels Boixadors.\nEs creu que el temple no es va poder acabar del tot i es va tancar per l'oest amb un simple mur, sense fer cap façana. Tampoc es va construir cap campanar de torre, ni cimbori. Tan sols es va fer un campanar de cadireta d'un sol ull, restaurat recentment.\nAl poc temps d'haver-se acabat el temple es va construir una capella lateral en el sector sud. Havia d'allotjar el sepulcre de Bernat de Boixadors, tot i que es creu que el cavaller no va ser enterrat en aquest indret. La construcció de la capella va provocar que el mur sud es debilités i que entre 1365 i el 1367 s'esfondrés la volta de la nau. En 1371 es procedeix a reparar el temple. Va ser necessari reforçar l'absis amb contraforts i es va construir un gran arc de diafragma en el sector de ponent, reforçat per un contrafort en el mur sud.\nEn el mur nord es pot trobar una capella de característiques similars, sense que es conegui qui va ser el seu patrocinador. També va ser posterior a la finalització del temple. Té planta hexagonal.\nEn aquest sector es van realitzar diverses excavacions durant l'estiu de 1986. En aquesta actuació es va trobar un fragment de la tapa d'un sepulcre amb un cavaller esculpit. Per la seva indumentària s'ha datat en el segle XIV. Es creu que podria ser un membre de la família Cervelló, però no s'ha pogut confirmar encara aquesta teoria. També es van descobrir algunes claus de volta. Una d'elles té un Agnus Dei esculpit, mentre que una altra té un guerrer a cavall, amb un cérvol en el seu escut. També es va trobar la llosa funerària d'una abadessa. Es creu que podria ser Aldonça de Castre, abadessa de 1392 i 1404.


Que és el feixisme avui? I com plantar-li cara\nLa Plataforma per la Democràcia, de la qual l’STEI Intersindical forma part, organitza unes jornades sobre el feixisme d’avui i de quina manera es pot combatre.\nAmb el títol “Que és el feixisme avui? I com plantar-li cara” les jornades se celebraran els dies 21 i 22 de febrer, al Centre Flassaders de Palma.\nL'STEI Intersindical amb na Paula Rotger\nAvui dilluns l’STEI Intersindical hem volgut acompanyar Paula Rotger, la treballadora de l'Aeroport de Palma que va denunciar a un Guàrdia Civil per discriminació lingüística, fet que va suposar que pocs dies després un individu que es va identificar com a fill de Guàrdia Civil li rompés el cotxe al mateix aparcament de l'aeroport i l'agredís verbalment.\nFets com aquest demostren la impossibilitat de viure a Mallorca plenament en català.


«L’Alcúdia: paratge natural de la Ribera del Magre», de Vicente Boix i Ximo Martínez - Revista Mètode\nL’Alcúdia: Paratge natural de la Ribera del Magre. Vicente Boix Martínez i Ximo Martínez Ortiz. Ajuntament de l’Alcúdia. L’Alcúdia, 2007. 150 pàgines.\nQuasi ningú té el privilegi de viure i sentir-se a prop d’un paratge natural humit com és la ribera del riu Magre, ni tampoc la sensibilitat i la capacitat de descriure’l i de fotografiar-lo amb detall i bon gust. Dos alcudians, Ximo Martínez i Vicent Boix, autors de L’Alcúdia: Paratge natural de la ribera del Magre, ens conviden per mitjà d’aquesta publicació a gaudir del riu i de tota la seua bellesa i riquesa natural. Per a ells el riu és font de vida i de recursos directes, d’aquells que caben en una mà. Tots dos són persones dinàmiques i altruistes organitzadors frenètics d’excursions i conferències amb l’únic preu d’avançar cap a l’objectiu de divulgar i transmetre una gran riquesa d’experiències humanes i naturals. Ens ofereixen un recorregut per les riberes del riu Magre, al seu pas pel terme alcudià, i ens aporten una acurada descripció de la fauna i de la flora. I és que a l’Alcúdia l’Ajuntament i el Ministeri de Medi Ambient han dut a terme una millora ambiental i paisatgística de les riberes del riu. Les riberes fluvials constitueixen un dels hàbitats més amenaçats d’Europa, aquesta actuació hauria de servir d’exemple a altres municipis, i contribuir a establir l’anomenat corredor ecològic.\nTot comença al punt conegut com a «junta dels rius», on el riu Bunyol desemboca al riu Magre. El Magre s’obre pas sinuosament i tranquil·lament per les serralades del sector ibèric, que en deixar el Marquesat, troba les poblacions de Carlet i l’Alcúdia, on les fortes precipitacions provoquen les avingudes que amb el temps han originat les planures del voltant transformades en horta i fruiters. El riu Magre és l’afluent més llarg i de major conca del Xúquer i el més important de la comarca. Al recorregut es barregen la flora riberenca i la fauna associada i així també transcorren les seues descripcions al llibre.\n«Vivim d’esquena al riu, encara que el riu ens dóna i no ens demana»\nEl bosc ripari hi queda ben representat; hi trobarem salzedes, omedes, alberedes i xopades. En aigües tranquil·les i de poca fondària, els canyissars, bogars i mansegars; i als fangars de vora riu, els entapissats de vegetació herbàcia. Moltes zones riberenques constitueixen un element fonamental per a certes aus migratòries, en forma de dormidors o com a refugis d’hivern, per a les aus aquàtiques i per a multitud d’ocells insectívors procedents de terres fredes del centre i nord d’Europa. També constitueixen un hàbitat preferencial per a certes espècies de mamífers, amfibis, i insectes. Als tolls d’aigua viuen els peixos, com la tenca, la carpa i els més menuts alburns. Especialment vistoses són les aus, com l’agró blau, els cabussons, els collverds, el rossinyol, el gomet, els blauets, etc., i entre els insectes, les libèl·lules i les papallones. Qualsevol indret recuperat com és la imatge del riu Magre al seu pas per l’Alcúdia convida a somiar; així, sempre que veig un riu amb trams amples i d’altres de més estrets amb vegetació als alterons, sinuós i paisatgísticament canviant, em faria invisible per poder recórrer-lo a peu, nadant, volant i gaudir-ne sense molestar la resta d’éssers vius.\nEls autors, ajudats per converses amb persones d’edat avançada, ens recorden que «vivim d’esquena al riu, encara que el riu ens dóna i no ens demana». Així doncs, al llibre apa-reixen excel·lents receptes culinàries (sorprenent la barreja de cranc amb bova), i remeis casolans, una mena de costumari botànic molt d’agrair.\nFinalment el llibre ens recorda les amenaces que pateix el riu, entre d’altres, abocadors i deixalles, i ens aporta recomanacions a favor de l’educació ambiental, eina indispensable per a sensibilitzar les generacions futures sobre els valors culturals, històrics i paisatgístics del riu. He de dir-vos que només obrir-lo el llibre regala la vista amb imatges cridaneres i encisadores que prompte ens animen a fer les passejades esmentades pels autors.\nBiòloga. Centre d’Educació Ambiental, Generalitat Valenciana.


Derbi palamosí i festa del bàsquet\nEls dos equips sèniors masculins de Palamós que militen a la divisió territorial de bàsquet s'enfronten aquest dissabte. El Showboys, un conjunt jove i de nova creació, rep l'ID Metall el filial del Telyco. Aquest és el plat fort abans de la celebració, aquest proper dilluns, de la festa del bàsquet palamosí. A la divisió territorial ja s'han disputat sis jornades de lliga. Fent el primer balanç de la competició l'ID Metall és qui ha començat millor. Ha guanyat quatre partits i ocupa la cinquena posició empatat amb el quart. Per la seva part, el Showboys ha sumat les mateixes victòries que derrotes, tres. A la classificació va setè.\nAquest equip serà l'amfitrió del derbi "fratricida" que es disputarà dissabte al pavelló de Calonge a partir de dos quarts de set de la tarda. El Showboys s'han estimat més jugat al municipi veí per no veure's perjudicat per "l'overbooking" que viu el pavelló de Palamós.\nL'equip viu el seu primer any de vida i les seves arrels són la colla carnavalera que porta el mateix nom.\nEl partit promet perquè els dos equips estan demostrant que poden acabar a la part alta i sobretot perquè es coneixen molt. Un dels responsables de l'ID Metall i alhora jugador, Joan Gras explica que no se senten favorits.\nJoan Gras considera que tot i que ells seran els visitants el factor pista no ha de condicionar en excés.\nRecordem que el partit Showboys - ID Metall es disputa dissabte a dos quarts de set de la tarda al pavelló de Calonge.\nSeguim parlant del món de la cistella perquè dilluns, coincidint amb l'1 de novembre, se celebrarà la festa de presentació del bàsquet palamosí al pavelló d'Esports. L'acte començarà a les deu del matí i s'allargarà fins les dues.\nLa participació anirà a càrrec del Club Esportiu Palamós, l'AMPA Vedruna, el CB la Salle i l'AMPA Ruiz Gimenez.\nEn total seran 24 equips del municipi que participaran en un torneig 3X3 per categories.\nL'organitazació va a càrrec de l'Ajuntament de Palamós.\nRecordem que la festa del bàsquet palamosí es farà dilluns, que es festa, a partir de les deu del matí al pavelló.


Reprogramar la centraleta del teu Audi - Gestió Motor Ponent\nReprogramació de centraleta Audi\nReprogramar la centraleta d’un Audi és una opció ideal si el que estàs buscant és un augment de la potència del motor o bé reduir el consum del teu cotxe.\nDes de Gestió Motor Ponent volem donar un toc diferencial al motor del teu Audi i per això et proposem una electrònica a mida per al teu cotxe. Oferim electròniques pels motors del Grup VAG, els quals tenen un grau de satisfacció molt alt en quant a potència i parell motor. Això és degut als sistemes d’injecció Common Rail i a l’Injector bomba.\nReprogramar la centraleta del meu Audi reduirà el consum?\nAquesta és una de les preocupacions habituals que ens trobem quan ens plantegem reprogramar el nostre motor Audi per millorar les seves prestacions. Que sigui perjudicial o no dependrà en gran part de com d'agressiva sigui: a major potència augmentada, més perjudici pel motor. Cal destacar que les repros estàndard de normal són suaus i es mouen en els marges que el mateix fabricant ofereix, amb la qual cosa l'afectació tendeix a ser mínima i no ens hem de preocupar.


Joan Casals Pañella - Arquitectura Catalana .Cat\nArquitecte a l'octubre de 2005 per l’ESARQ UIC, MTTPA el juny de 2010 per l’ETSAB UPC i Doctor el gener de 2020 pel DPA de l’ETSAB UPC amb la tesi: “Poètica en l'arquitectura catalana contemporània: arquitectura com paisatge, paisatge com arquitectura”. Ha obtingut la beca general del Ministeri d’Educació GRAL09, la beca d’investigació FI-DGR 2011 i la beca al suport del professorat AAD2013 de l’AGAUR. Ha treballat amb els arquitectes Fermín Vázquez, Juan Trias de Bes i Alfredo Arribas. Ha estat professor de projectes arquitectònics de l’ETSAB UPC entre l’any 2011 i 2014. Ha format part del jurat de diversos concursos d’arquitectura d’àmbit nacional i internacional.\nÀGORA, Joan Casals Pañella, Jose Luis Cisneros Bardolet\nEn un pis de 40m² amb dues terrasses i un pati de llums central es detecten, una sèrie de conflictes: l'accés a una terrassa, sent d'ús privat, es realitza a través de l'escala comunitària. En una altra terrassa, uns tancaments han anul·lat el caràcter exterior de l'espai ofegant l’interior. El pati de llums, tampoc compleix la seva funció; ni permet ventilar ni aporta llum a l'espai. S'anul·la l'accés comunitari a la primera terrassa i es transformen dues finestres en un doble accés privat. S'eliminen tots els elements superposats de la segona terrassa. Això aconsegueix que la casa floti entre dos espais exteriors que amplien la vida interior. Aquí el pati de llums adquireix veritable interès: a l’alliberar-lo de la seva contenció, es revela el seu sentit, transcendint la seva funcionalitat, fent que no només la casa pivoti entre dues terrasses sinó que cadascuna de les seves estances ho faci entre dos espais exteriors reproduint, en una escala menor, el que passa en un ordre superior.\nAward-Winner / Winner. Category: Intervencions Parcials. Inclou Intervencions Interiors i Exteriors, Efímeres o Permanents


Protecció Civil desactiva l’Alerta del Pla PROCICAT per onatge – Marina d´Empuriabrava\nProtecció Civil desactiva l’Alerta del Pla PROCICAT per onatge\nProtecció Civil de la Generalitat ha desactivat l’alerta del Pla de Protecció Civil de Catalunya (PROCICAT) per onatge, segons les darreres previsions del Servei Meteorològic de Catalunya (SMC) i per les afectacions que es poden produir.\nEl Pla PROCICAT queda en fase de Prealerta perquè l’SMC preveu encara fortes onades als extrems nord i sud del litoral català aquesta matinada. Divendres a partir de les 7 del matí i fins a la nit, l’afectació es concentrarà a l’Empordà, on les onades podran superar els 2,5 metres (maregassa).\nA les zones afectades per fort onatge, Protecció Civil de la Generalitat recomana tenir molta cura a espigons i en les activitats que es realitzin prop de la costa. Cal respectar els tancaments dels accessos al litoral que es realitzin amb caràcter preventiu per seguretat. Encara que no hi hagi indicis de perillositat, sigueu prudents. Eviteu anar a fer fotografies o mirar com trenquen les onades i no us poseu en perill ni a vosaltres ni a qui us estigui acompanyant.\nTrobareu tots aquests consells a interior.gencat.cat/onatge\nAutor EmpuriaportPublicado el 12 noviembre, 2021\nAnterior Entrada anterior: Avís per acumulació i intensitat de pluja a l’Alt Empordà


El nostre objectiu a l’hora de crear una estratègia SEO La Tallada d'Empordà és aconseguir els millors resultats en la generació de trànsit potencial i sa des dels cercadors, sobretot el posicionament Google, cap a la pàgina web del client. La conversió d’aquest trànsit nou potencial en client nou aconseguit, és l’estratègia On-page que també cal abordar per assegurar-nos l’èxit i tancar el procés consolidant l’estratègia dissenyada.\nA l’igual que el Manteniment informàtic és vital per a qualsevol empresa avui dia, la seva estratègia SEO de posicionament web La Tallada d'Empordà també forma part de quelcom vital i necessari per a la seva supervivència o en cas contrari, òbviament pot tenir els dies comptats.\nAixí doncs, el posicionament web La Tallada d'Empordà és una forma de fer les coses, una metodologia constant i una filosofia que cal desenvolupar en cada disseny web, optimització web i projecte en aquest sentit. Aquesta metodologia i filosofia de treball és el resultat de tants anys d’experiència en el servei de posicionament web La Tallada d'Empordà, i només es pot assolir entenent i transpirant durant tant de temps els paràmetres, motius i estratègies de posicionament web La Tallada d'Empordà òptimes i exitoses que Google contempla en el seu posicionament natural, en evolució constant.


Exploradors del Ribatallada: de desembre 2018\nAquí teniu el vídeo amb la cançó que hem treballat de Nadal, per si la voleu posar a casa i cantar-la tots/es plegats/des.\nTambé us deixo la lletra del poema de Nadal:\nPublicat per Exploradors del Ribatallada a 5:13 Cap comentari:\nAQUÍ trobareu unes quantes fotos d'algunes de les activitats relacionades amb el Nadal que hem fet a l'escola: calendari d'advent, buscar el tió, manualitats relacionades amb la cançó de Nadal, ...\nPublicat per Exploradors del Ribatallada a 5:05 Cap comentari:\nTot el parvulari hem anat a l'Atmella del Vallès a fer activitats relacionades amb el reciclatge del vidre, ha estat un dia molt maco on hem pogut gaudir molt de la companyia dels nens/es més grans i de les diferents propostes que ens han ofert. MIREU, MIREU!!\nPublicat per Exploradors del Ribatallada a 5:02 Cap comentari:\nEls nens/es dels cangurs de 3r venen cada dilluns a la nostra classe a explicar-nos contes. Els hi preparem unes cadires amb unes robes molt suaus, obrim els ulls com mussols, orelles d'elefant i boca de mosquit per escoltar i mirar molt bé tot allò que ens expliquen. MIREU quants contes ens han explicat ja!!\nPublicat per Exploradors del Ribatallada a 4:57 Cap comentari:\nVisita mare Àgata\nLa mare de l'Àgata ens ha vingut a visitar a la classe per ensenyar-nos algunes coses del país on venen (França) i també hem après algunes paraules en francès. Ha estat una tarda molt interessant i plena de coneixements nous. AQUÍ trobareu algunes fotos.\nPublicat per Exploradors del Ribatallada a 4:52 Cap comentari:\nEns agrada el FANG...\nAmb tots els elements de tardor que vam collir en la sortida al bosc de la Salut hem fet una composició amb fang, MIREU que bé ens ho hem passat!!\nPublicat per Exploradors del Ribatallada a 4:47 Cap comentari:\nFem uns binocles d'exploradors/es!!\nAmb tot de materials hem fet uns binocles d'exploradors/es, ens ho hem passat pipa fent-los i després mirant el món d'un altre color. MIREU!\nPublicat per Exploradors del Ribatallada a 4:44 Cap comentari:\nTriem el nostre dibuix per la porta!!\nEls nens i nenes de 6è ens han fet un munt de dibuixos d'exploradors/es per poder posar a la porta de la nostra classe, decidim triar-ne un entre tots i totes. Els exposem tots a la rotllana, mirem com son, qui els ha fet, què hi surt, ... i després cada nen/a posa una peça de fusta en el dibuix que més li agrada. El dibuix amb més peces de fusta és el guanyador!!! La resta de dibuixos els hem posat en un dossier a la biblioteca de la classe per poder-los mirar sempre que volguem. Feu click AQUÍ per veure les fotos.\nPublicat per Exploradors del Ribatallada a 4:40 Cap comentari:\nHem arreplegat varies coses d'exploradors/es i ens hem disfressat, ens voleu veure? MIREU!!\nPublicat per Exploradors del Ribatallada a 4:34 Cap comentari:\nAquí teniu el vídeo amb la cançó que hem treballat...


La ciutat de Barcelona viurà l’ambient de la Fórmula 1 amb el BCN Fan Fest\nDes del dijous fins al diumenge, als Jardinets de Gràcia hi haurà un 'village' dedicat al motor per als aficionats a la Fórmula 1\n2 min. Barcelona 08/05/2013 14:25\n260x366 Cartell del BCN Fan Fest Cartell del BCN Fan Fest\nLa ciutat de Barcelona viurà aquest cap de setmana el Gran Premi de Fórmula 1 com no ho ha fet mai, ja que enguany ha preparat el BCN Fan Fest, un 'village' als Jardinets de Gràcia que respon a la voluntat de l'Ajuntament de Barcelona de fer que la Fórmula 1 arribi a la Ciutat Comtal.\nEl BCN Fan Fest serà un esdeveniment de caràcter lúdic totalment gratuït, obert des del dijous 9 de maig fins al diumenge 12 de maig. L'horari serà de 10 a 20 hores cada dia, excepte el diumenge, que serà 10 a 17 hores.\nEls assistents podran gaudir d'experiències vinculades al motor de la mà d'algunes marques i sobretot participar en promocions i guanyar premis interessants. El BCN Fan Fest compta amb la col·laboració de Seat, que portarà una exposició de cotxes i oferirà la possibilitat de provar les darreres novetats de la marca; Hot Wheels, que oferirà activitats de lleure infantils amb simuladors 3D i circuits de joguina; McGregor portarà un simulador i un 'show car' Williams de Fórmula 1; el Banc Santander situarà un 'motorhome' amb simuladors de F-1, un podi i altres activitats de realitat augmentada perquè els aficionats puguin fer-se fotos i, per als més petits, un circuit inflable. Per últim, l'Ajuntament de Barcelona tindrà un estand amb els esdeveniments de caràcter internacional que se celebraran aquest any a la ciutat, com els X Games o els Campionats del Món de Natació, a més del GP de F-1.


El 19 de març és un dia molt especial per a tots els pares. És una data ideal per tenir un detall amb ell: realitzar una activitat junts o regalar-li un detallet que li pugui agradar. read more\nmarzo 10, 2020 Noticies 0 comentaris\nNova temporada: Primavera-Estiu 2020\nArriba març i amb ell la primavera i els mesos més càlids de l'any. A Punto Blanco volem celebrar la seva arribada amb una nova col·lecció plena de color, calma estiuenca i bones vibracions. read more\nmarzo 6, 2020 Noticies 0 comentaris\nÚltims dies de rebaixes!\nEncara no has aprofitat els descomptes d'aquestes últimes rebaixes? Queden pocs dies per fer-te amb aquestes peces que necessites a el millor preu! read more\nfebrero 24, 2020 Noticies 0 comentaris\nTERMIC®: per a que el fred no et pari\nGener i febrer són els mesos més freds de l'any: mesos en què moltes vegades vam aprofitar per realitzar activitats d'hivern com esquiar o passejar per la muntanya. Però cal anar amb compte! Si no us equipes de forma adequada, pot ser que aquestes activitats no siguin tan agradables com t'imagines. read more\nPropòsits d'any nou: l'esport\nHa passat el Nadal, els grans àpats i el 2020 ja és aquí. Solem prendre'ns aquest inici com un incentiu per a fer les coses millor, i d'aquí neixen els nostres propòsits d'any nou. Un dels propòsits estrella és l'esport: estar més actius és un dels hàbits més saludables que existeix, millorant la nostra forma física i moltes vegades la nostra autoestima. Però… com fer que aquest propòsit ens duri més enllà que febrer? read more\nenero 23, 2020 Noticies 1 comentaris\nAquests Reis regala Punto Blanco\nJa estem immersos en les festes nadalenques. El seu esperit ja s'ha apoderat de nosaltres i la màgia d'aquests dies ja està fent aflorar en nosaltres la sensibilitat i la delicadesa que resten amagades durant tot l'any entre l'estrès, la monotonia i les preocupacions diàries. read more\nenero 17, 2020 Noticies 0 comentaris\nDóna un toc nadalenc als teus outfits\nEl vermell és el color per excel·lència del Nadal, però... Saps com combinar-lo? Les decoracions, les flors de Pasqua, el Pare Noel ... Sembla que en aquests dies tot es tenyeix de vermell per celebrar les dates més assenyalades del calendari. Fins i tot a nosaltres ens ve més de gust vestir d'aquest color durant aquests dies, però a l'ésser un color tan atrevit i cridaner de vegades ens costa combinar-ho amb encert en els nostres looks diaris sense semblar una autèntica bola de Nadal. read more\nNou mitjó especial pàdel\nSens dubte, el pàdel s'ha convertit en un dels esports més de moda dels últims anys i de major creixement a nivell internacional. D'origen mexicà, és un esport que ja s'ha ficat dins el top 10 de el rànquing dels esports que més es practiquen a Espanya. read more\ndiciembre 11, 2019 Noticies 0 comentaris\nNadal Punto Blanco: Calendari d'Advent 2019\nEl Nadal, època de retrobaments amb els que estan lluny i dies de reunió de les famílies entorn a taules plenes de suculents menjars i entranyables converses en les quals el temps s'atura. Sí, arriba aquest moment de l'any que molts estem esperant. Temps de regals, sorpreses, amics invisibles ... I la dificultat que comporta trobar el regal ideal amb el qual sempre encertis. read more\nEncara que sembla que cada vegada triga més a arribar, el fred ja treu el seu gèlid nas per la porta. El notes quan surts al carrer però sobretot quan te'n vas a dormir i un suau "biruji" recorre el teu cos i no et deixa dormir. Així que ja és el moment de fer el canvi d'armari, revisar les últimes adquisicions en roba de llit i esbrinar si són adequades per a gaudir d'un bon descans sense perdre el bon gust en la teva indumentària. read more\noctubre 28, 2019 Noticies Punto Blanco


Una habitació a dins de casa\n“La Mila passà deu o dotze dies en plena ubriaguesa de dona: netejava.” Aquest és el començament del capítol quart de Solitud, un dels més sensuals de la novel·la, en què la protagonista viu amb intensitat el procés de neteja de l’ermita. Vaig comparar la Mila amb la mare reagrupada de L’últim patriarca precisament per aquests passatges: la mare de la meva protagonista, com l’heroïna de Caterina Albert, es posa a feinejar quan arriba a casa el marit i converteix un lloc caòtic i pudent en un espai més o menys habitable. El paisatge domèstic pateix així un procés de transformació que el converteix en un entorn ordenat, net i agradable, en llar. Per això en començar el següent capítol el narrador diu: “La Mila quasibé tenia acabat l’arranjament de l’ermita i ja no s’hi sentia forastera”. Aquesta modificació de la realitat que implica la neteja va ser llegida pels crítics contemporanis de l’autora i molts de posteriors com a anàleg al procés transformador que porta a terme l’artista, en concret el modernista.\nPersonalment no m’ha costat acceptar aquesta interpretació perquè entenc l’escriptura com a ordenament d’un món caòtic, absurd i sense sentit que pot adquirir una mica de coherència quan passa per la manipulació de la creació literària, però també és cert que aquesta visió parteix de la necessitat d’encaixar l’obra en el cànon imperant d’aleshores, un cànon evidentment androcèntric. En el magnífic estudi que va fer Francesca Bartrina sobre Víctor Català, La voluptuositat de l’escriptura (Eumo, 2001), hi ha una altra mirada que consisteix a reivindicar-ne la subjectivitat femenina i la càrrega eròtica. Una càrrega ja defensada, segons remet Bartrina, per Gabriel Ferrater, que el 1967 va qualificar Solitud “d’al·lucinació eròtica” pels nombrosos símbols sexuals que hi són presents.\nApropiar-se el lloc netejant\nPer a mi aquesta descripció de les tasques de neteja i ordenació dels espais domèstics són alhora una expressió de la sexualitat femenina i una manera d’exercir el poder sobre l’únic món reservat fins no fa gaire a les dones, el món de dins de les cases. Són mestresses, elles, en aquest àmbit i així els treballs que hi porten a terme esdevenen actes conscients d’exercici del seu poder limitat però sovint absolut a dins de la llar. L’acte de netejar no deixa de ser, en aquest sentit, una acció d’apropiació del lloc.\nD’altra banda la casa també és un espai refugi. Molt abans de Virginia Woolf i la seva “habitació pròpia”, tal com fa notar la crítica esmentada, Caterina Albert ja parlava del seu niu sota teulada, les golfes on escrivia. Aquest refugi necessari per a la creació literària esdevé contradictori pel fet d’estar situat a dins de l’àmbit domèstic: és el lloc que permet l’exercici de llibertat individual que és l’escriptura, però s’inscriu dins del que ha estat imposat a les dones.\nA Teoría psicoanalítica de las neurosis, Otto Fenichel posa exemples de situacions d’ansietat que representen temptacions inconscients i descriu el que és l’origen d’algunes agorafòbies: “La idea que un espai obert és concebut inconscientment, en general, com una oportunitat d’aventures sexuals”. També hi ha una síndrome anomenada de la mestressa de casa més vinculada als trastorns obsessius compulsius en què la persona es dedica de manera exagerada a la neteja. Són coses diferent però qui sap si tenen la mateixa arrel, la por a sortir al món exterior, fora dels límits segurs de la casa, ple de perills i temptacions. No tenim cap notícia que Caterina Albert fos agorafòbica, ni patís cap síndrome semblant a l’esmentada però la manera com l’empordanesa va mantenir-se al marge dels cercles literaris adduint que havia de fer front a les seves obligacions domèstiques farien pensar en aquesta por a sortir al món. L’escàndol que van provocar les seves primeres aparicions sense el pseudònim masculí segur que devia tenir molt a veure amb el seu autoaïllament, però quan les normes socials imposen a les dones la reclusió no hi ha manera d’esbrinar quines d’entre elles no surten per por de si mateixes i la seva sexualitat.


Els centres d’atenció a les addiccions atenen 13.500 inicis de tractament durant el 2021 a Catalunya – XARXA PERIFÈRICS\nSegons l’informe publicat avui per la Subdirecció General de Drogodependències de l’Agència de Salut Pública de Catalunya, gairebé 13.500 persones van iniciar l’any passat un tractament per addicció a les drogues. L’alcohol continua sent la droga que provoca més inicis de tractament (43%) i la que genera més urgències hospitalàries. La cocaïna es manté com la segona droga amb més demanda de tractament (24%), seguida del cànnabis (14%), mentre que l’heroïna continua disminuint (9%).\nLa secretària de Salut Pública, Carmen Cabezas, ha destacat avui la “recuperació de l’activitat assistencial dels centres especialitzats en el tractament de les addiccions a Catalunya”. En aquest sentit, durant el 2021, l’activitat ha registrat valors propers als anys previs a la pandèmia. Durant aquest any s’han iniciat 13.423 tractaments per dependència a les drogues en els 63 centres d’atenció i seguiment a les drogodependències (CAS) de Catalunya. Així ho recull l’Informe anual 2021 del Sistema d’Informació de la Subdirecció General de Drogodependències de l’Agència de Salut Pública de Catalunya (ASPCAT), que ha presentat en una roda de premsa Carmen Cabezas, acompanyada del subdirector general de Drogodependències del Departament de Salut, Joan Colom.\nRespecte als anys anteriors, l’informe recull un lleuger increment en el percentatge d’inicis de tractament motivats per l’alcohol i una disminució en els de l’heroïna.\nCabezas ha subratllat la necessitat de treballar els determinants socials com la precarietat laboral o la pobresa, a més de lluitar contra l’estigmatització de les persones que pateixen addiccions.\nL’alcohol, amb un 43,8% (5.877 casos), és la droga que encara té més inicis de tractament, fet que reflecteix que és la que té més càrrega de morbiditat. El 74% de les persones que inicien tractament per alcohol són homes, de 47 anys de mitjana. El 31% estan a l’atur i el 15% tenen un nivell socioeconòmic molt baix.\nRespecte a les urgències hospitalàries causades per substàncies psicoactives (que representa el 0,7% del total), el 54% són per l’alcohol. És molt important l’impacte del consum d’alcohol entre les persones joves, ja que el 7% de les urgències hospitalàries degudes a l’alcohol són en menors i aquestes són més freqüents en les noies.\nQuant a l’heroïna, cal destacar que el nombre de peticions de tractament encara disminueix per quart any consecutiu: se situa al 9% (1.209 casos) del total d’inicis de tractament. El 87% són homes, de 44 anys de mitjana, i només l’11% inicia tractament per primera vegada. Destaca la disminució de la via injectada, que ha passat del 73% dels casos a principis dels 90 al 29% el 2001.\nD’altra banda, un 16% de les persones que comencen tractament tenen un nivell socioeconòmic molt baix. En el cas de l’heroïna, aquest percentatge s’eleva a un 30%, i sumant-hi altres indicadors, es presenta una situació de molta vulnerabilitat per a les persones que comencen tractament per aquesta substància: el 17% tenen l’allotjament inestable i el 12% està a la presó, el 51% de les persones tenen nivells educatius baixos, el 47% està a l’atur i només un 15% declara estar treballant.\nEls serveis de reducció de danys atenen a consumidors de drogues amb l’objectiu de disminuir-ne les conseqüències negatives i facilitar l’accés al tractament. Representen una oportunitat d’entrar en contacte amb els consumidors que estan en situació de més risc i vulnerabilitat i poder-los incorporar al sistema de Salut.\nDurant l’any 2021, els 38 serveis de reducció de danys de Catalunya han atès a 4.893 persones. La xifra demostra l’accessibilitat i l’alta usabilitat d’aquests serveis. Els usuaris són bàsicament consumidors de cocaïna o heroïna, majoritàriament per via parenteral. El percentatge d’homes arriba al 90% i més de la meitat són estrangers. Molts, a més, tenen una situació social precària.\nLa prevenció d’infeccions greus, com el VIH i les hepatitis en persones que s’injecten drogues, depèn en gran manera del Programa d’intercanvi de xeringues, gestionat per la Subdirecció General de Drogodependències. L’any 2021 es van distribuir 686.150 xeringues estèrils a través de 685 punts d’accés a aquest material (SRD, farmàcies comunitàries, centres d’atenció primària i CAS).\nTota aquesta informació és recollida per l’Observatori Català de Drogues i Addiccions Comportamentals, amb la col·laboració de diferents fonts d’informació.\nEnllaç a l’INFORME ANUAL 2021 del Sistema d’Informació sobre Drogodependències de Catalunya.


Partit entre el CB Pedagogium i el Qbasket Sant Cugat femení. FOTO: Facebook CB Pedagogium\nL'equip sènior femení va guanyar el seu primer partit de lliga 21 a 111 i suma la primera victòria de la temporada, una temporada en la qual el conjunt lluitarà per aconseguir l'ascens\nper Nielo Ballart 2 d’octubre de 2018\nEl sènior femení del Qbasket Sant Cugat inicia la temporada enfront un fluix CB Pedagogium per un exagerat resultat de 21 a 111. En la 1a jornada del grup IV de 3a Catalana, les santcugatenques van establir un parcial de 0 a 34 en el primer quart i marxaven al descans amb un exagerat 5 a 71 en l'electrònic.\nPer a Xavi Sancho, entrenador de l'equip: "El resultat només ens serveix per a donar una sensació d'autoritat en la classificació. No obstant això, les rivals van ser les darreres en la classificació de la temporada anterior i el partit no ens va servir per a millorar coses".\nEn la següent jornada, l'equip jugarà a casa davant el Basquet Ateneu Montserrat B el diumenge 7 d'octubre a les 19:15 hores. Per al tècnic: "Tenen una base jove que marca les diferències. L'objectiu serà que generi el mínim joc possible".\nEquip similar al de la darrera temporada\nDe les jugadores que van defensar la samarreta del Qbasket l'anterior campanya, Marta Baiona, Marta Esgleies, Anna García, Anna Royo, Eli Vives, Eissa Alain, Anna Martínez i Laia Suñe seguiran amb l'equip. Per contra, per motius de feina, Irene Gil abandona el conjunt santcugatenc.\nA més, l'equip compta amb la incorporació de 5 noves jugadores: Georgina Andreu (CN Sabadell), Tania Codina (CB Calaf), Carlota Darder i Elisa Spinnox (UESC B) i Anna Bosch (formada a la UESC).\nDurant la pretemporada, l'equip ha jugat 5 partits, vencent 4 d'ells. L'única derrota va ser contra el CB Tordera amb un balanç de -35. En la resta de partits amistosos, l'equip es va imposar vers el CB Salt sub-25 d'una diferència de 26, contra el CB Begues de 12, davant el segon equip del CE Sant Nicolau de 3 i guanyant els dos partits del Torneig Femení Finisher Ciutat de Sant Cugat enfront l'equip junior del CB Sant Josep de Badalona (68 a 32) i el MVP Cervelló (80 a 38).\nPer a Xavi Sancho: "El nostre principal objectiu és lluitar per pujar. És un equip amb molt potencial. Tanmateix, hi ha moltes incorporacions i falta encara connexió en el joc".


El 080 Barcelona Fashion conclou amb prop de... - Govern.cat\nquery_builder 13 juliol 2012 18:27\nEl 080 Barcelona Fashion conclou amb prop de 19.000 assistents, un 43% més que a l'anterior edició\nLa desena edició del 080 Barcelona Fashion ha finalitzat aquesta tarda amb un notable èxit de públic. Un total de 18.757 persones han assistit a les desfilades i han participat en les activitats paral·leles del certamen. Aquesta xifra representa un 43% que l’edició anterior. Pel que fa al seguiment les desfilades a través del web 080barcelonafashion.com, s’han superat les 28.000 visites, un 8% més que a l’anterior edició, amb una mitjana de 7.000 visualitzacions diàries. Així mateix, s’han registrat 8.000 visualitzacions en directe, i a data d’avui, altres 6.000 en diferit.\nLa passarel·la del 080 Barcelona Fashion s’ha tancat avui amb el 080 360º Fashion Brands, les firmes catalanes integrades en el Clúster de Tèxtil i Moda de Catalunya. Han presentat les seves propostes les marques Cris Zarel, Punto Blanco, Naulover, Aldomartins, Yerse, Escorpion, Bóboli i Cóndor.\nLa jornada de cloenda ha acollit també la master class del dissenyador mallorquí Miguel Adrover. En la seva classe magistral, el prestigiós creador ha reivindicat la moda democràtica i sostenible com a alternativa a les tendències creades per impulsar el consum de masses.\nPrenent el relleu al 080 Barcelona Fashion, demà comença als voltants de l’Estació de França, la 4a edició del 6to6 Motorday en el marc del qual tindrà lloc diumenge 15 de juliol, el tret de sortida de la cursa de vehicles de luxe 080 Barcelona Fashion Europe Tour, que promocionarà el certamen per les principals capitals europees.\nLa desena edició del 080 Barcelona Fashion, que s’ha celebrat des del 10 de juliol al Palau de Pedralbes, ha finalitzat aquesta tarda amb un notable èxit de públic. Un total de 18.757 persones —entre periodistes, compradors, agents de centrals de compra, altres professionals del sector i públic en general— han assistit a les desfilades i han participat en les activitats paral•leles del certamen. Aquesta xifra representa un 43% que l’edició anterior, celebrada el gener passat.\nPel que fa al seguiment les desfilades a través del web 080barcelonafashion.com, s’han superat les 28.000 visites, un 8% més que a l’anterior edició, amb una mitjana de 7.000 visualitzacions diàries. Val a dir que a banda de l’increment de visites, s’ha constatat que els usuaris passen més temps a la pàgina. Així mateix, s’han registrat 8.000 visualitzacions en directe, i a data d’avui, altres 6.000 en diferit. Aquesta darrera xifra anirà incrementant ja que els vídeos, fotografies i resta de continguts continuen a disposició del públic en el web.\nEn les xarxes socials, la desena edició del 080 Barcelona Fashion ha registrat un total de 9.833 seguidors a Facebook (un 18% més que a l’anterior edició) i 6.352 seguidors a Twitter (un 35% més que a l’anterior edició) i 1.039 seguidors a Instagram (xifra que quadriplica els 228 seguidors de l’edició celebrada al gener).\nLa passarel·la 080 Barcelona Fashion ha dedicat la jornada de cloenda a les desfilades col·lectives del grup d'empreses de l'Associació Catalana de Tèxtil i Moda que, sota la marca 080 360º Barcelona Fashion Brands, han presentat les seves propostes per a la propera temporada primavera/estiu 2013. Es presentaran les col·leccions de les firmes Cris Zarel, Punto Blanco, Naulover, Aldomartins, Yerse, Escorpion, Bóboli i Cóndor.\nEn la jornada de cloenda, el dissenyador mallorquí de renom internacional, Miquel Adrover, ha exposat la seva visió de la moda davant d’un auditori integrat per professionals i alumnes de les principals escoles de disseny de moda catalanes, com ESDI, l’Escola de la Dona, Felicidad Duce, IDEP, Institut Català de la Moda, Instituto Europeo di Design, la Llotja, BAU i ELISAVA. A través de la seva última col·lecció “Out of My Mind” presentada a Nova York aquest any, i de la qual ha mostrat una selecció de peces, el prestigiós creador ha reivindicat una moda democràtica i sostenible que té en compte l’origen de les matèries i el procés de producció, com a alternativa a les tendències creades per impulsar el consum de masses.\nAquest vespre, en el marc de la jornada de cloenda, Elite Model Look —un dels patrocinadors principals del certamen— celebrarà la final del seu concurs a nivell estatal. Es tracta d’un dels concursos de models de més prestigi del sector, responsable del descobriment de “cares noves” i supermodels des de 1983 com Inés Sastre, Cindy Crawford, Gisele Bundchen o Alessandra Ambrosi, entre altres. En la final d’aquest vespre se seleccionarà, d’entre les finalistes espanyoles, la model que participarà a la final mundial de Xangai.\nFestival Llunàtics 080: convenç a un públic sensibilitzat amb la moda del futur i les innovacions tecnològiques\nL’OVNI gegantí, que durant el 080 Barcelona Fashion, ha acollit la primera edició del Festival Llunàtics 080 s’enlaira per tornar el 2013, en la propera edició de la passarel·la catalana. L’últim dia del Festival Llunàtics 080 s’ha centrat en el debat sobre una futura convivència amb la societat de finals del segle XXI, de noves formes d’intel·ligència artificial: majordoms i mainaderes artificials, professors robòtics… pensats per facilitar la qualitat de vida de les persones, així com la presència d’híbrids entre les persones com ara ciborgs o humanòides. Un futur que planteja reptes tecnològics, ètics i antropològics.\nEls protagonistes d’aquest debat han estat el primer ciborg del món, Neil Harbisson; la professora d’investigació de l’Institut de Robòtica (CSICUPC), Carme Torras i; l’artista Marcel·lí Antúnez, conegut per utilitzar les últimes tecnologies digitals en els seus espectacles.\nEl relleu del 080 Barcelona Fashion: el Little Barcelona\nAl fil del 080 Barcelona Fashion, el palau de Pedralbes acollirà els dies 15 i 16 de juliol el saló de moda infantil Little Barcelona. Un dels objectius del 080 Barcelona Fashion és consolidar-se com a element tractor de promoció i internacionalització de les empreses dels diferents subsectors del tèxtil i confecció. Amb aquesta voluntat, passa el testimoni a Little Barcelona, que vol esdevenir un referent en el sector de la moda infantil en el calendari firal internacional.\n6to6 Motorday 2012: 080 Barcelona Fashion Europe Tour\nAixí mateix, també pren el relleu al 080 Barcelona Fashion, la 4a edició del 6to6 Motorday. Mitjançant un acord de col·laboració amb l’empresa 6to6, es durà a terme, demà dissabte, 14 de juliol i diumenge ,15 de juliol, la 080 Barcelona Fashion Europe Tour a través del qual és realitzaran diferents accions de promoció a diverses ciutats europees de França, Itàlia, Alemanya i Àustria per tal de donar a conèixer la passarel·la als principals mercats del sector a Europa.\n6to6 organitza anualment la ruta Europe Tour en la que participen mig centenar de cotxes esportius que recorren diverses ciutats europees. La ruta, que sortirà de Barcelona el diumenge 15 de juliol, recorrerà també Munich, Salzburg, Venècia i Mònaco. Així mateix, amb l’objectiu d’obrir l’esdeveniment a la ciutat, se celebrarà el Motorday 2012, que concentrarà els cotxes participants a la gira, així com d’altres vehicles clàssics de col·lecció. El Motorday també comptarà amb un calendari d’activitats obertes al públic en general.\nLa desena edició del 080 Barcelona Fashion ha comptat amb el patrocini privat de Heineken, Mercedes-Benz i Elite Model Look (patrocinadors principals) i també de Nespresso, Redken, Codorniu i Perrier com a patrocinadors, i de M·A·C, Sandro Desii, Vertice 360, Le Book, Sony Vaio i Atrezzo, com a marques col•laboradores del certamen.\nNota: Disposeu d’informació addicional i de les fotos de les desfilades al web:\nDisseny de Punto Blanco\nJPG | 1454\nDisseny de Cris Zarel\nJPG | 926\nJPG | 1330\nDisseny de Naulover\nJPG | 1259


Quan l’amor s’acaba\nL’estiu suposa un punt d’inflexió en la relació de molts matrimonis i el mes de setembre mostra la taxa més alta de divorcis de tot l’any\nLes estadístiques no enganyen: el mes de setembre registra la tercera part de demandes de divorci de tot l’any a Espanya. Els experts asseguren que això es produeix per l’estreta convivència entre les parelles durant el període de vacances. Així, durant l’any, amb la feina de cadascú, moltes parelles es veuen només al vespre, passen poques hores junts i fa que els punts de fricció o conflictes es minimitzin. A l’estiu, amb més temps lliure, les discussions augmenten i les situacions es converteixen en insostenibles al final de les vacances i les demandes de divorci, en arribar setembre, es disparen.\nLes estadístiques no enganyen: el mes de setembre registra la tercera part de demandes de divorci de tot l’any a Espanya\nLa majoria de les ruptures, si ens atenim a les dades oficials, són de mutu acord i, per tant, es resolen amb molta celeritat. Altres, en canvi, són procediments contenciosos que requereixen un procés més lent i, per tant, dolorós per cadascuna de les parts de la parella. Les propietats són objecte de disputa i tot es complica encara més si hi ha fills menors pel mig. Els especialistes i professionals que treballen en el món del divorci, des de psicòlegs, mediadors o advocats, reclamen que no s’utilitzi els nens com a moneda de canvi o com a arma per fer mal a l’altra part, un fet que, com admeten, passa sovint. Arran de la modificació del codi civil català i també de l’espanyol, les custòdies compartides han augmentat molt a l’estat i a Catalunya però encara mostren xifres molt per sota de la custòdia tradicionalment majoritària: la de la mare. «Anys enrere moltes dones no treballaven, tenien cura de la casa i els nens. Qui era el jutge que podia deixar una dona al carrer i sense els seus fills després d’un procediment de divorci?», es pregunta un dels protagonistes del nostre reportatge per tal d’explicar aquest fenomen. Davant una situació que consideraven profundament injusta, un grup de pares es va unir i van crear una associació per tal de lluitar per la custòdia compartida. Les dades els van donant la raó i, segons asseguren, això és el millor pels seus fills, perquè poden estar amb el pare i amb la mare.\nHi ha situacions molt complicades. En aquest reportatge expliquem el cas d’un tarragoní, Antoni Miquel, que fa mesos que lluita per no perdre la seva filla. Miquel es va casar i va tenir una nena amb una noia de la República Txeca. Primer, un tribunal txec va atorgar la custòdia a la mare, després ell va poder visitar regularment la nena i ara un tribunal català ha dictaminat que ha perdut la custòdia per no haver-la entregat a la seva mare quan tocava. Els casos internacionals sobre la custòdia dels fills van succeint-se als mitjans de comunicació amb una certa regularitat. El més recent, en l’àmbit espanyol ha estat el de Juana Rivas.